Diari Oficial de la Generalitat Valenciana


Sumari del DOGV 4036, del 05-07-2001 (2001/6575)

DECRET 115/2001, de 26 de juny, del Govern Valencià, pel qual s'autoritza l'Ajuntament de Soneja perquè puga destinar l'immoble situat en el paratge Paperera d'aquest terme municipal, en el qual hi ha una caseta de peons caminers, cedit per la Generalitat Valenciana mitjançant el Decret 24/2000, de 22 de febrer, a Centre de Interpretació del Paratge Natural la Devesa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4036

Data del DOGV
:   05-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6575


Data del document
:   26-06-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Soneja
    * propietat immobiliària
    * cultura regional

DECRET 115/2001, de 26 de juny, del Govern Valencià, pel qual s'autoritza l'Ajuntament de Soneja perquè puga destinar l'immoble situat en el paratge Paperera d'aquest terme municipal, en el qual hi ha una caseta de peons caminers, cedit per la Generalitat Valenciana mitjançant el Decret 24/2000, de 22 de febrer, a Centre de Interpretació del Paratge Natural la Devesa. [2001/X6575]
  
Mitjançant el Decret 24/2000, de 22 de febrer, del Govern Valencià, fou cedit l'ús gratuït, per termini de deu anys, a l'Ajuntament de Soneja de l'immoble de 733 m2 de superfície, situat en el paratge Paperera del terme municipal de Soneja, en el qual hi ha una caseta de peons caminers, destinada a la instal·lació d'un alberg juvenil.
  
L'Ajuntament de Soneja ha tramitat la declaració com a paratge natural municipal la zona denominada la Devesa, el qual constituirà un enclavament objecte del turisme rural interior, mitjançant acord plenari adoptat en sessió del dia 27 de març de 2001, ha sol·licitat el canvi de finalitat de la cessió de l'immoble assenyalat per a poder destinar-lo a Centre d'Interpretació del Paratge Natural la Devesa, aprovant la memòria valorada de les obres que s'han de fer en l'immoble per a adaptar-lo als fins previstos, redactada pel tècnic municipal.
  
Atés justificada la utilitat pública i l'interés social del nou fi al qual es destinarà l'immoble, és a dir Centre d'Interpretació del Paratge Natural La Devesa, i de conformitat amb el que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 26 de juny de 2001,
  
DECRETE
  
Article 1
  
Autoritzar l'Ajuntament de Soneja perquè, d'acord amb el que ha sol·licitat mitjançant acord plenari del dia 27 de març de 2001, puga destinar l'immoble situat en el paratge Paperera del terme municipal de Soneja, en el qual hi ha una caseta de peons caminers, a Centre d'Interpretació del Paratge Natural la Devesa.
  
Article 2
  
Les obres de rehabilitació de l'immoble s'hauran d'executar d'acord amb la memòria valorada redactada pel tècnic municipal per import de 6.398.637 pessetes.
  
Article 3
  
Es mantenen totes les condicions imposades per a la cessió pel Decret 24/2000, de 22 de febrer, del Govern Valencià.
  
València, 26 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,